Diari Oficial de la Generalitat Valenciana


Sumari del DOGV 6591, del 22-08-2011 (2011/8972)

Informació pública de l'alternativa tècnica i del pla parcial per a la gestió indirecta del Programa d'Actuació Integrada del Sector Racons-2 del Pla General Transitori de Dénia.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   6591

Data del DOGV
:   22-08-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/8972


Data del document
:   18-08-2011

Organisme emissor
:   Nou Litoral, SL

Tipus de document
:   Anunci

Descriptors 

:   * Dénia
    * empresa privada
    * pla d'urbanisme

Informació pública de l'alternativa tècnica i del pla parcial per a la gestió indirecta del Programa d'Actuació Integrada del Sector Racons-2 del Pla General Transitori de Dénia. [2011/8972]  
La mercantil Nou Litoral, SA, amb el CIF J32683926 i amb domicili a València, carrer del Pintor Sorolla, número 31, 3, formularà una proposta de programa d'actuació integrada que té com a objecte el desenvolupament del sector Racons-2 del Pla General Transitori de Dénia. Tot això de resultes de la sol·licitud que, amb data 10 de febrer de 2011, va formular la mercantil Nou Litoral, SL, a l'empara del que estableix l'apartat 1 de l'article 130 de la Llei 16/2005, Urbanística Valenciana (d'ara en avant LUV), que va instar a l'Ajuntament de Dénia la iniciació del procediment de concurs per al desenvolupament i execució d'un programa d'actuació integrada del sector de sòl urbanitzable Racons-2 (clau UNO-14, codi EDA 4.1) del Pla General Transitori de Dénia, a tramitar per gestió indirecta, i l'aprovació de bases particulars. Que, com que es va obtindre resposta a l'esmentada sol·licitud per part de l'Ajuntament de Dénia, és per això que segons el que disposa l'article 282 del Reglament d'Ordenació i Gestió Territorial i Urbanística, aprovat pel Decret 67/2006, de 19 de maig (d'ara en avant ROGTU), mitjançant les publicacions efectuades el dia 24 de maig de 2011 en el Diari Oficial de la Unió Europea i el 9 de juny de 2011 en el Diari Oficial de la Comunitat Valenciana número 6539, es va iniciar el procediment per a la gestió indirecta del Programa per al Desenvolupament d'Actuació Integrada del Sector de Sòl Urbanitzable No Ordenat Detalladament del Sector Racons-2 del Pla General Transitori de Dénia.  
  
La proposta està integrada de memòria del programa d'actuació integrada, pla parcial, estudi d'impacte ambiental, informe de sostenibilitat ambiental, estudi d'integració paisatgística, estudi acústic, estudi arqueològic (petició), projecte d'urbanització, estudi de seguretat i salut, tot això amb la finalitat d'urbanitzar el sector a què es fa referència. L'esmentada documentació ha sigut protocol·litzada mitjançant acta a la Notaria de José María González Arroyo, amb domicili a Dénia, carrer del Marqués de Campo, 46, entresòl, i també ha sigut dipositada una altra còpia a l'Ajuntament de Dénia.  
De conformitat amb el que estableix l'article 134 de la LUV i l'article 293 del ROGTU, se sotmet a informació pública pel termini d'un mes, comptador des de la publicació d'aquest anunci en el Diari Oficial de la Comunitat Valenciana i en un diari no oficial.   
Durant el termini indicat, es podrà consultar tota la documentació, obtindre'n una còpia de forma legal i presentar-hi al·legacions, tant a l'Ajuntament de Dénia, en horari d'atenció al públic, com a la Notaria de José María González Arroyo on també es podrà obtindre una còpia de l'acta de protocol·lització. Amb anterioritat a la publicació d'aquest anunci, i en compliment del que estableix l'article 134.4 de la LUV, s'ha remés el corresponent avís al domicili dels que consten al Cadastre com a titulars de drets afectats per l'actuació proposada. Sense perjudici d'això, aquest anunci es publica perquè a més valga d'avís a tots aquells propietaris desconeguts, en parador ignorat o titulars cadastrals l'adreça dels quals no consta o ho fóra de manera errònia al Cadastre, de conformitat amb el que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú i l'article 296.4 del ROGTU, sense perjudici que l'avís a aquests titulars s'efectue addicionalment, si cal, mitjançant la publicació en el Butlletí Oficial de la Província d'Alacant.  
  
Aquest anunci valdrà de notificació per a aquells supòsits de comunicació a titulars cadastrals desconeguts o les dades dels quals estiguen equivocades.   
Cosa que es comunica en compliment del que estableix l'article 292 del ROGTU.   
  
Dénia, 18 d'agost de 2011.- El promotor del programa: Nou Litoral, SL. El conseller delegat: Salvador Vila Soria.